
Има ли основание размерът на месечното възнаграждение да се счита за “поверителна за работодателя информация по смисъла на чл. 126, т. 9 и чл. 190, ал. 1, т. 4 от КТ”? Доколко работодателят е в правото си да ограничава служител или работник да съобщава работната си заплата и какви наказания има право да налага за това?


 

Конфиденциалност на работната заплата
=====================================

 

Съгласно цитираните от Вас разпоредби – при изпълнение на работата, за която се е уговорил, работникът или служителят е длъжен:


9. (изм. – ДВ, бр. 25 от 2001 г., в сила от 31.03.2001 г.) да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на предприятието;


“Дисциплинарно уволнение може да се налага за:  

злоупотреба с доверието на работодателя или разпространяване на поверителни за него сведения;”


Трудовото възнаграждение може да се разглежда като поверителна информация както за работника, така и за служителя, но дисциплинарно уволнение поради разгласяване на трудовото възнаграждение от страна на работника/служителя е прекомерна санкция, като в цитираната разпоредба е предвидено множествено число относно разгласяване на сведения, т.е. при едно нарушение не може да се налага дисциплинарно наказание – уволнение.


Поздрави,  

адв. Николина Митова  

тел. 0898 303092


